Die Kunst des Krieges (Sunzi)

**D Kunst vom Chrieg** () vom Sunzi gältet as s früeste Buech über Strategii und isch bis hüte äins vo de bedütendste Wärk über das Thema. Au hüte no wird s vo ostasiatische Manidscher und Milidäärstratege uf dr ganze Wält glääse. S eltiste Exemplar vom Wärk, wo mä kennt, stammt us dr Zit vo dr Han-Dünastii (206 v.&nbsp;d.&nbsp;Z. - 220 n.&nbsp;d.&nbsp;Z.)
## Dr Inhalt
S Buech beschribt, wie mä alli Middel, wo äim zur Verfüegig stöön, mit dr richdige Flexibilidäät muess iisetze, zum e Ziil z erräiche. S Buech isch in 13 Kapitel und 68 These iidäilt und behandlet die underschidligste Aspäkt, wie mä e Chrieg vorberäited und füert und d Raamebedingige drfür.

D Ditel vo de Kapitel noch em James Clavell sinere Übersetzig und (in Chlammere) vom Zhong Yingjie si:
# Blaanig (Strategii)
# Über d Chriegskunst (Chriegsfüerig)
# S Schwärt in dr Schäide (Aagriff mit Strategii)
# Taktik (Disposizioon vo dr milidärische Chraft)
# Energii (S Usnütze vo dr Chraft)
# Schwachi und starki Pünkt (Schwechene und Sterkene)
# Manöver (Dr Kampf um d Iniziative)
# Taktischi Wariante (Nün verschidnigi Taktike)
# D Armee uf em Marsch (Marsch)
# Terrää (Gländ)
# Die nüün Situazione (Nüün Wariante vo de Gebiet)
# Aagriff dur Füür (Füüraagriff)
# Dr Iisatz vo Spion (Iisatz vo Spion)
D Strategii, wo dr Sunzi befürwortet, het zum Ziil, dr Gegner zerst dur taktischi, wo mööglig gwaltloosi,  Maasnaame z schweche und denn vollständig und für immer z vernichde, denn nume eso chönn mä d Vernichdig vom äigene Volk verhindere.

Im Sunzi si Buech isch im Gegesatz zum *[[Vom Kriege]]* vom Carl von Clausewitz eender dünn, säit aber grad so vil us. Dr Sunzi verzichtet druf, alles z begründe und git sine Aasichte d Form vo Postulat und Aforisme, was em tüpisch chinesische Stil entspricht. S Buech isch ganz klar vom Daoismus beiiflusst, dr Daodejing vom Laozi stammt us öbbe dr gliiche Zit.

## Litratuur
* Sunzi: *Über die Kriegskunst*, Sun Bin: *Über die Kriegskunst*, in dr Übersetzig vom Zhong Yingjie, Verlag Volkschina. ISBN 7-80065-508-3
* Wee Chow Hou: *Sun Zi Art of War: An Illustrated Translation with Asian Perspectives and Insights.* Prentice-Hall, Pearson Education, Singapur 2003, ISBN 0-13-100137-X.
* Bruno Navarra: *Das Buch vom Kriege: der Militär-Klassiker der Chinesen – mit Bildern nach chinesischen Originalen.* Boll und Pickardt, Berlin 1910; as Hörbuech: Sun Tzu: *Die Kunst des Krieges – Der Klassiker der Konfliktstrategie.* vocalbar-Verlag, 2006, mit ere Iiläitig vom Dr. Jörg Lehmann, Sprächer: Uwe Neumann. Audio-CD, Laufzit 62 min., ISBN 3-939696-00-5.
* Ssun-ds’: *Traktat über die Kriegskunst.* Verlag des Ministeriums für Nationale Verteidigung, Berlin (DDR) 1957. 
* Sun Tzu, Günter Maschke (Hrsg.): *Die dreizehn Gebote der Kriegskunst.* Rogner & Bernhard, 1974.
* Sunzi: *Die Kunst des Krieges.* Droemersche Verlagsanstalt Th. Knaur Nachf., 1988, ISBN 3-426-66645-6
* Sun Tsu, Thomas Cleary (Hrsg.): *Wahrhaft siegt, wer nicht kämpft. Die Kunst des Krieges.* Piper, 2001, ISBN 3-492-23330-9
* Sun Tsu: *Über die Kriegskunst.* Übersetzig vom Klaus Leibnitz, Karlsrue, 1989, ISBN 3-88190-038-1 
* Roger T. Ames: *Sun-Tzu The Art of Warfare – Translated with an Introduction and Commentary.* Ballantine, Nöi York 1993, ISBN 0-345-36239-X.
* Sun Zi: *Die Kunst des Krieges.* Die nöiji illustrierti Usgoob vom amerikanische Milidärhistoriker Samuel B. Griffith (Evergreen), ISBN 3-8228-5650-9.
* Alastair Iain Johnston: *Cultural Realism. Strategic Culture and Grand Strategy in Chinese History.* Princeton 1998.
* Stefan Moch: *Fernöstliche Kriegsstrategien für westliche Manager.* IGEL Verlag, Hamburg, ISBN 978-3-86815-046-9.
* Harro von Senger (Hrsg.): *Meister Suns Kriegskanon.* Reclam Verlag, Stuttgart, ISBN 978-3-15-018841-5.
* Sunzi, Volker Klöpsch (Übers.): *SUNZI Die Kunst des Krieges.* Insel Verlag, Frankfurt am Main/Leipzig 2009, ISBN 978-3-458-35116-0.

## Weblingg

* Lionel Giles: ''The Art of War.'' Übersetzig us em Chinesische, 1910, bi gutenberg.org
* Vollteggst (PDF)